ພວກນັກດຳນ້ຳ ອິນໂດເນເຊຍ ພວມຊອກຫາ ເຄື່ອງບັນທຶກ ຂໍ້ມູນ ສາຍການບິນ AirAsia 
ບັນດາ​ເຈົ້າ​ໜ້າ​ທີ່​ອິນ​ໂດ​ເນ​ເຊຍ ກຳລັງ​ພາ​ກັນ​ເພີ້​ມ ຄວາມ​ພະຍາຍາມ ​ເພື່ອ​ດຶງເອົາ​ພາກສ່ວນ​ຫາງ ​ເຮືອບິນ​ AirAsia ທີ່​ເກີດ​ອຸບັດ​ເຫດນັ້ນ ​ຂຶ້ນມາ.
ບັນດາເຈົ້າໜ້າທີ່ອິນໂດເນເຊຍ ກຳລັງພາກັນເພີ້ມຄວາມພະ ຍາຍາມເພື່ອດຶງພາກສ່ວນຫາງເຮືອບິນ ຖ້ຽວບິນ 8501 ຂອງ ສາຍການບິນ AirAsia ທີ່ເກີດອຸບັດເຫດຕົກລົງໃນທະເລຈາວາ ໃນວັນທີ 28 ທັນວາຜ່ານມານີ້ ຂຶ້ນມາ ພວກນັກດຳນ້ຳທີ່ເກັ່ງໆຂອງກອງທັບອິນໂດເນເຊຍ ໄດ້ພາກັນ ຕໍ່ສູ້ກັບກະແສນ້ຳທີ່ໄຫລແຮງໃນວັນພະຫັດມື້ນີ້ ເພື່ອຊອກຫາ ເຄື່ອງບັນທຶກສຽງແລະຂໍ້ມູນການບິນ ຢູ່ຕາມສິ່ງຫັກພັງ ທີ່ອາດ ສາມາດເປີດເຜີຍໃຫ້ຮູ້ໄດ້ວ່າເປັນຫຍັງເຮືອບິນລຳນີ້ຈຶ່ງເກີດອຸ ບັດເຫດຕົກນັ້ນ ໄດ້ມີການພົບເຫັນພາກສ່ວນຂອງຫາງເຮືອບິນ ໃນວັນພຸດວານນີ້ ຢູ່ພື້ນທະເລຫ່າງຈາກບ່ອນທີ່ຮູ້ຈັກວ່າ ເຮືອບິນຢູ່ໃສຄັ້ງຫຼ້າສຸດປະມານ 30 ຫຼັກກິໂລແມັດ ໃນຄວາມເລິກ ປະ ມານ 28 ຫາ 32 ແມັດ ເຄື່ອງບັນທຶກສຽງແລະຂໍ້ມູນການບິນ ທີ່ຕິດຕັ້ງຢູ່ສ່ວນທ້າຍຂອງເຮືອບິນ ນັ້ນ ອາດຈະໃຫ້ ຂໍ້ມູນທີ່ສຳຄັນທີ່ສຸດກ່ຽວກັບຖ້ຽວບິນທີ່ປະສົບກັບເຄາະຮ້າຍຄັ້ງນີ້ ຖ້ຽວບິນ 8501 ຂອງສາຍການບິນ AirAsia ໄດ້ຫາຍຈາກໜ້າຈໍ radar ໄປໃນພາກເໜືອຂອງທະເລຈາວາ ໃນເວລາທີ່ກຳລັງບິນໄປບໍ່ຮອດເຄິ່ງທາງ ຂອງກຳນົດການບິນ 2 ຊົ່ວໂມງຈາກເມືອງສຸຣາບາຢາ ເມືອງໃຫຍ່ທີ່ສຸດອັນດັບສອງຂອງອິນໂດເນເຊຍໄປຍັງສິງກະໂປ ບໍ່ມີໃຜລອດຊີວິດຈັກຄົນໃນບັນດາພວກຄົນໂດຍສານແລະຈຸບິນ 162 ຄົນໃນເຮືອບິນ ມາຮອດປັດຈຸບັນນີ້ ໄດ້ພົບເຫັນຊາກສົບຂອງພວກເຄາະຮ້າຍໜ້ອຍກວ່າ 40 ສົບ ບັນດາເຈົ້າໜ້າທີ່ຫວັງວ່າ ພວກເຄາະຮ້າຍສ່ວນເຫຼືອນັ້ນ ຈະສາມາດພົບເຫັນໄດ້ຈາກຊິ້ນສ່ວນໃຫຍ່ໆ 4 ຫຼື 5 ຊິ້ນທີ່ເຊື່ອກັນວ່າ ຍັງຢູ່ໃນພື້ນມະຫາສະມຸດນັ້ນ